Ifølge Ekstra Bladet er det i hvert fald en lejeaftale med den 25-årige Celtic-angriber, der står højest på AaB's transferønskeliste. Interessen for Morten Duncan Rasmussen som klubbens forårsfrelser skulle være så varm, at Lynge Jakobsen allerede har lagt følere ud for at undersøge muligheden for at tilknytte bomberen på en lejeaftale frem til denne sommer, skriver avisen. - Det, vi render og foretager os i øjeblikket, holder vi helt tæt til kroppen, lige indtil der er noget at melde ud. Indtil da har jeg en politik om ikke at kommentere navne, siger sportsdirektøren til Ekstra Bladet. Lynge Jakobsen ønsker heller ikke at kommentere Ekstra Bladets oplysninger om, at AaB har givet Duncan-lejren en kort tidsfrist, så de kan nå at putte en anden angriber i indkøbskurven inden lukketid.

Opsummering:
Det kan blive den 25-årige Morten Duncan Rasmussen, der skal sparke AaB væk fra dumpepladsen i Superligaen.